Source: https://www.nzcshop.sk/Obchodne-podmienky-a3_0.htm
Timestamp: 2020-04-05 18:36:02+00:00
Document Index: 13947008

Matched Legal Cases: ['§ 7', '§10', '§ 3', '§3', '§12', '§ 420', 'čl. 7']

Obchodné podmienky | nzcshop.sk
Flip púzdro Oukitel K6000 Pro (biele)
Obchodné podmienky e-shopu www.nzcshop.sk
1.1 Tieto obchodné podmienky (ďalej len OP) upravujú práva a povinnosti zmluvných strán vyplývajúce z kúpnej zmluvy uzatvorenej medzi predávajúcim, ktorým je spoločnosť NZC Company s.r.o., Pekárská 14, 917 01 Trnava, IČO: 51328569 zapísaná v OR Okresného súdu Trnava, Oddiel: Sro, Vložka č: 41497/T (ďalej len "predávajúci") a kupujúcim, ktorej predmetom je kúpa a predaj tovaru na internetovom portáli www.nzcshop.sk. Kupujúcim môže byť spotrebiteľ alebo podnikateľ.
1.2 Spotrebiteľom je fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti zamestnania alebo povolania.
Slovenská obchodná inšpekcia (SOI), Inšpektorát SOI pre Trnavský kraj Pekárska 23, 91701 Trnava 1, odbor výkonu dozoru tel. č.: 033/321 25 27, 033/321 25 21
1.3 Podnikateľom sa rozumie:
Podnikateľom sa taktiež pre účely OP rozumie ten, kto jedná v súlade s predchádzajúcou vetou v rámci svojej podnikateľskej činnosti. Ak uvedie kupujúci v objednávke svoje identifikačné číslo (IČO), potom berie na vedomie, že pre neho platia pravidlá uvedené pre podnikateľov.
Právne vzťahy predávajúceho s kupujúcim, ktorým je podnikateľ, výslovne neupravené týmito OP ani zmluvou medzi predávajúcim a kupujúcim, sa riadia príslušnými ustanoveniami zák. č 513/1991 Zb., Obchodného zákonníka v znení neskorších predpisov, ako aj súvisiacimi predpismi.
2) Objednávka a uzavretie zmluvy
2.1 Kúpna zmluva na základe ktorej je realizovaný predaj tovaru predávajúcim kupujúcemu vzniká na základe záväznej objednávky. Za záväznú objednávku sa považuje objednávka vykonaná a odoslaná prostredníctvom internetového portálu predajcu alebo prostredníctvom e-mailu, ktorá bola predávajúcim následne potvrdená.
2.2 Záväzným akceptovaním objednávky kupujúceho predávajúcim je e-mailové potvrdenie predávajúcim kupujúcemu o akceptovaní objednávky po overení dostupnosti tovaru, platných cien a termínu dodania tovaru požadovaného kupujúcim označené ako "objednávka spracovaná".
2.3 V prípade zistenia vyššej ceny má predávajúci povinnosť vyžiadať od zákazníka súhlas so zmenou ceny podľa aktuálneho cenníka pred potvrdením objednávky. Až udelením súhlasu zákazníka so zmenou ceny a následným potvrdením (akceptovaním) objednávky zo strany predávajúceho sa zmluvný vzťah považuje za uzavretý.
2.4 Odoslaním objednávky zákazník potvrdzuje, že sa oboznámil o vlastnostiach tovaru, o jeho cene a ostatných nákladoch, ako aj o tom, že túto konkrétnu výšku ceny je povinný predávajúcemu uhradiť a že si zvolil vyhovujúci spôsob úhrady ceny z možností ponúkaných predávajúcim
2.5 Na e-mailovú adresu kupujúceho budú zasielané všetky ďalšie informácie ohľadom jeho objednávky.
3) Cena tovaru a platba
3.1 Všetky ceny produktov v e-shope sú konečné, vrátane všetkých daní. Predávajúci nie je platiteľom DPH. Cena produktu nezahŕňa náklady na doručenie. Tie sú uvedené v nákupnom košíku ešte pred dokončením objednávky, kde kupujúci vidí aj celkovú cenu objednávky vrátane nákladov na dodanie tovaru. Cena pri tovare označenom ako akcia platí do vypredania zásob.
3.2. Na internetovom portáli predajcu môže kupujúci uhradiť kúpnu cenu týmito spôsobmi:
– dobierka – peniaze za tovar zaplatí až pri prevzatí tovaru
– bankový prevod – platba vopred na účet. Pokyny k úhrade budú doručené kupujúcemu na email uvedený v objednávke. Termín dodania tovaru môže byť pri platbe prevodom ovplyvnený termínom uhradenia platby. V prípade, že čiastka za tovar nebude na účet predajcu pripísaná do piatich pracovných dní po potvrdení objednávky, bude objednávka považovaná za zrušenú.
3.3 Faktúra - daňový doklad bude kupujúcemu doručená elektronickou poštou.
4.1 Doba dodania tovaru je závislá od dostupnosti tovaru a je uvedená v detaile každého produktu. Ak je tovar na sklade predávajúceho, predávajúci sa zaväzuje dodať objednaný tovar kupujúcemu najneskôr do 7 pracovných dní od prijatia objednávky predávajúcim, alebo jej uhradenia kupujúcim.
Ak je tovar na objednávku a predávajúci ho objednáva u dodávateľa až na základe objednávky kupujúceho, zaväzuje sa dodať tento tovar kupujúcemu najneskôr do 30 dní od prijatia objednávky predávajúcim, alebo uhradenia zálohovej faktúry. Ak objednávka obsahuje viac položiek s rôznou dobou dodania, bude každá položka dodaná samostatne podľa uvedenej doby dodania.
Ak bude doba dodania z technických dôvodov nesplniteľná, predávajúci sa zaväzuje bezodkladne informovať kupujúceho o dodaní tovaru v náhradnej lehote, o poskytnutí iného tovaru v rovnakej kvalite a cene, alebo o inom náhradnom plnení.
4.2 Tovar bude dodaný na adresu, ktorú kupujúci uviedol v objednávke ako miesto doručenia.
4.3 Predávajúci má právo stornovať objednávku, ak z dôvodu vypredania zásob alebo nedostupnosti tovaru nie je schopný dodať tovar kupujúcemu v lehote určenej týmito obchodnými podmienkami alebo v cene, ktorá je uvedená v internetovom obchode, pokiaľ sa so zákazníkom nedohodne na náhradnom plnení. O stornovaní objednávky bude zákazník informovaný telefonicky alebo e-mailom a v prípade úhrady kúpnej ceny alebo jej časti mu budú finančné prostriedky vrátené v lehote do 14 dní na ním určený účet, pokiaľ sa s predávajúcim nedohodne inak.
4.4 V prípade, že pri preberaní zásielky kupujúci zistí porušený alebo poškodený obal alebo iné poškodenie s úbytkom obsahu, odporúčame zásielku neprebrať a riešiť priamo s pracovníkom prepravnej spoločnosti, či s pracovníkom pri priehradke danej pošty na mieste zápisom o škode. Mechanické poškodenie výrobku, ktoré nebolo zjavné pri prevzatí zásielky, je nutné nahlásiť predávajúcemu okamžite po prevzatí zásielky, najneskôr však do 24 hodín od doručenia tovaru. Je potrebné preukázať, že mechanické poškodenie nebolo možné ani pri dôkladnom prezretí výrobku a jeho obalu objaviť. Nároky z neskoršie zistených vád takto poškodeného tovaru je možné uplatniť, ak sa preukáže, že reklamované vady mal tovar už v čase prevzatia od dopravcu.
5) Záručné podmienky
5.1 Záručné podmienky na tovar sa riadia Reklamačným poriadkom predávajúceho a platnými právnymi predpismi SR. Ako záručný list slúži nákupný doklad.
5.2 Vyjadrením súhlasu s Obchodnými podmienkami zákazník zároveň súhlasí aj s Reklamačným poriadkom, ktorý je dostupný TU.
6) Poučenie o možnosti odstúpenia od zmluvy kupujúcim, ktorým je spotrebiteľ
6.1 V zmysle ustanovenia § 7 zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (zákon č. 102/2014 Z. z.) má kupujúci právo od takto uzavretej zmluvy odstúpiť bez uvedenia dôvodu do 14 kalendárnych dní odo dňa prevzatia tovaru alebo od uzavretia zmluvy o poskytnutí služby, pričom je nevyhnutné, aby bol v uvedenej lehote odoslaný list o odstúpení od zmluvy predávajúcemu. Toto právo má kupujúci aj v prípade, ak si tovar objednaný prostredníctvom internetu vyzdvihol osobne v priestoroch výdajného miesta predávajúceho. Kupujúci má právo v rámci tejto lehoty tovar rozbaliť a odskúšať obdobným spôsobom ako je obvyklé pri nákupe v klasickom „kamennom“ obchode. Odskúšať však neznamená začať tovar používať a následne ho vrátiť predávajúcemu.
Toto ustanovenie sa nevzťahuje na kupujúceho, ktorý nie je spotrebiteľ ale fyzická alebo právnická osoba, ktorá nakupuje tovar pri výkone svojej podnikateľskej činnosti.
6.2 Poučenie a Formulár na odstúpenie od zmluvy je možné stiahnuť TU.
6.3 Tovar by mal kupujúci spotrebiteľ vrátiť úplný, s kompletnou dokumentáciou, nepoškodený, čistý, v stave a hodnote, v akom tovar prevzal. Kupujúci spotrebiteľ je povinný vrátiť aj všetky položky, ktoré boli poskytnuté zdarma ako darček k tovaru.
V prípade, že bude vrátený tovar nekompletný či poškodený, má predávajúci právo požadovať po kupujúcom čiastku odpovedajúcu zníženiu hodnoty tovaru (v súlade s §10 odsek (4) zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov).
Peniaze za vrátený tovar budú kupujúcemu spotrebiteľovi vrátené najneskôr do 14 dní od doručenia oznámenia o odstúpení od kúpnej zmluvy. Náklady na vrátenie tovaru znáša zákazník.
6.4 Okrem prípadov, kedy je odstúpenie od zmluvy výslovne dojednané, nemôže spotrebiteľ odstúpiť od zmlúv:
a) o poskytnutie služby, ak sa jej poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy po úplnom poskytnutí služby, a ak došlo k úplnému poskytnutiu služby.
b) predaji tovaru alebo poskytnutie služby, ktorých cena závisí od pohybu cien na finančnom trhu, ktorý predávajúci nemôže ovplyvniť a ku ktorému môže dôjsť počas plynutia lehoty na odstúpenie od zmluvy.
c) predaji tovaru zhotoveného podľa osobitných požiadaviek spotrebiteľa, tovaru vyrobeného na mieru alebo tovaru určeného osobitne pre jedného spotrebiteľa.
d) predaji zvukových záznamov, obrazových záznamov, zvukovoobrazových záznamov, kníh alebo počítačového softvéru predávaných v ochrannom obale, ak spotrebiteľ tento obal rozbalil.
6.5 Ak sa rozhodne kupujúci pre odstúpenie v uvedenej lehote, odporúčame pre urýchlenie vybavenie odstúpenia tovar doručiť na adresu predávajúceho spolu s priloženým sprievodným listom s prípadným dôvodom odstúpenia od kúpnej zmluvy (nie je podmienkou), s číslom nákupného dokladu a uvedeným číslom bankového účtu alebo s uvedením, či suma bude vyplatená v hotovosti alebo či bude čerpaná pre ďalší nákup.
6.6 Kupujúci odoslaním objednávky predávajúcemu potvrdzuje, že predávajúci včas a riadne splnil svoje informačné povinnosti podľa ust. § 3 ods. 1 Zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (zákon č. 102/2014 Z. z.)
7) Práva a povinnosti zmluvných strán
7.2 Predávajúci je povinný:
b) Spolu s tovarom alebo dodatočne zaslať zákazníkovi všetky dokumenty k tovaru ako napríklad faktúru za tovar, reklamačný list, návod na použitie v kodifikovanej podobe slovenského jazyka.
7.3 Kupujúci je povinný:
8.1 Kupujúci spotrebiteľ má právo obrátiť sa na predávajúceho so žiadosťou o nápravu (e-mailom na info@nzcshop.sk), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, kupujúci spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej aj ako „subjekt ARS“ ) a to v súlade so zákonom číslo 391/2015 Z.z. ARS subjektami sú orgány a oprávnené právnické osoby podľa §3 zákon391/2015 Z.z. Návrh môže kupujúci spotrebiteľ podať spôsobom určeným podľa §12 Zákona 391/2015 Z.z. Zoznam subjektov ARS je možné nájsť na stránke Ministerstva hospodárstva SR www.mhsr.sk.
8.2 Spotrebiteľ môže riešiť spor aj prostredníctvom platformy alternatívneho riešenia sporov RSO, ktorá je dostupná online na https://ec.europa.eu/consumers/odr/
8.3 Alternatívne riešenie sporov môže využiť len kupujúci spotrebiteľ – fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania.
9) Spracovanie a ochrana osobných údajov
9.1 Predávajúci, ako správca osobných údajov prehlasuje, že chráni osobné údaje svojich zákazníkov, ktoré v súvislosti so svojou činnosťou získa, a zaručuje ich plnú ochranu v rámci týchto obchodných podmienok a platných právnych predpisov.
9.2 Zákazník berie na vedomie, že podľa zákona o ochrane osobných údajov má právo najmä:
a) požadovať od predávajúceho informáciu, aké jeho osobné údaje spracúva,
b) vyžiadať si u predávajúceho prístup k týmto údajom a tieto nechať aktualizovať alebo opraviť,
c) požadovať od predávajúceho vymazanie týchto osobných údajov - tento výmaz bude vykonaný, pokiaľ nebude v rozpore s oprávnenými záujmami predávajúceho,
d) v prípade pochybností o dodržiavaní povinností súvisiacich so spracovaním osobných údajov obrátiť sa na predávajúceho alebo na Úrad na ochranu osobných údajov.
Podrobné informácie nájdete na stránke Informácie o spracovaní a ochrane osobných údajov
10) Náhrada škody pri neprevzatí tovaru
10.1 Predávajúci má právo na náhradu škody (podľa ust. § 420 a nasl. Občianskeho zákonníka), v prípade že si kupujúci objednal tovar, ktorý nestornoval resp. neodstúpil od zmluvy a zároveň od dopravcu neprevzal tento tovar alebo po výzve predávajúceho si tovar neprevzal v odbernej lehote. Týmto konaním kupujúci porušil svoju povinnosť uvedenú v čl. 7 bod 3. písm, a), podľa ktorého je kupujúci povinný prevziať objednaný tovar.
10.2 Pri určovaní výšky náhrady škody, predávajúci berie do úvahy predovšetkým dopravné náklady a s tým spojené poplatky v prípade zaslania tovaru, náklady spojené s balením, expedíciou a administráciou objednávky ako aj všetky ostatné náklady, ktoré mu vznikli s realizáciou predmetnej objednávky.
10.3 Predávajúci má právo aj neuplatniť si právo na náhradu škody alebo si uplatniť toto právo len z časti.
11.1 Tieto všeobecné obchodné podmienky nadobúdajú účinnosť odoslaním elektronickej objednávky zákazníkom.
11.2 Zákazník zaslaním objednávky potvrdzuje, že si všeobecné obchodné podmienky a reklamačný poriadok prečítal a v celom rozsahu s nimi súhlasí.
11.3 Tieto všeobecné obchodné podmienky sú platné od 25.05.2018. Predávajúci si vyhradzuje právo zmeniť tieto Obchodné podmienky bez predchádzajúceho upozornenia.
Mobilné telefóny Ochranné sklá Odolné telefóny Príslušenstvo Výpredaj
ODJlZmVm